## CAIET DE SARCINI (Specificații tehnice)

### Pentru serviciile de împădurire în cadrul proiectului PNRR/2023/C2/I.1B Sprijin pentru refacerea potențialului forestier afectat de incendii, de fenomene meteorologice nefavorabile care pot fi asimilate unei calamități naturale, de infestări ale plantelor cu organisme dăunătoare și de evenimente catastrofale

1. DATE GENERALE

1.Beneficiarul privat

SC Wildland SRL, CUI 28532075

Adresă: Str Calea Feldioarei, Nr. 27, loc. Brașov

Email: [e.serban@carpathia.org](mailto:e.serban@carpathia.org), CF: 28532075, atribut fiscal RO.

Cod postal 500471, Tel. 0740 235 406, Fax: 0368452411

2.Obiectul contractului: Are ca scop refacerea potențialului forestier afectat de calamități naturale pe o suprafață de 7,96ha.

Durata contractului : de la data semnarii contractului pana la 30.06.2026

Valoare estimată totală: 483005.34lei, fără TVA

Ofertele cu valori mai mari decât cea estimată nu vor fi luate în considerare. Ofertantul va trebui să-și întocmească oferta încadrându-se în valorile estimate ale componentelor valorii totale și conform listelor de cantități anexate.

Schema de finanțare a achiziției este alcătuită după cum urmează:

|  |  |  |  |
| --- | --- | --- | --- |
| Anul | Lucrare planificată conform listelor de cantități aferente anului..... | Valoare estimată fără TVA | Sursa de finanțare |
| 2024 | 1 | 278829.44 | PNRR |
| 2025 | 2 | 117847.93 | PNRR |
| 2026 | 3 | 86327.97 |  |

Tabelul cu perimetrele lucrărilor de reconstrucție ce face obiectul achiziției:

|  |  |  |  |  |  |
| --- | --- | --- | --- | --- | --- |
| Nr crt | UP | Ua | Suprafața ha | Formula de împădurire | Număr puieți alocați – buc- |
| 1 | I Runcu | 63F | 6,32 | 60MO20FA10PAM10BR | 31,600 |
| 2 | I Runcu | 65D | 1,64 | 80MO10FA10PAM | 8,200 |
| Total general | | | 7.96 |  | 39,800 |

1. DATE TEHNICE
2. Executarea lucrărilor
   1. Probleme generale

* Beneficiarul va preda executantului pe baza planului de situație amplasamentul lucrărilor, respectiv datele tehnice (compozițiilor de regenerare, scheme de împădurire, desime / etc.). Predarea amplasamentelor se va face pe baza de proces verbal încheiat între părți, prin identificarea subparcelarului, materializat în teren prin semne amenajistice/țăruși/borne/etc;
* La terminarea lucrărilor, executantul va anunța beneficiarul că sunt îndeplinite condițiile de recepție, solicitând convocarea comisiei. Anterior recepției vor fi definitivate toate documentele necesare comisiei, în vederea încheierii procesului verbal de recepție
* Lucrările de împăduriri în primul an al contractului se demarează în maxim 10 zile de la semnarea contractului și se finalizează în cursul lunii mai. În mod excepțional, lucrările se pot executa și pe parcursul lunii mai, numai în cazul în care condițiile meteo determină acest lucru, respectiv dacă pana in luna mai, în zona care face obiectul contractului de servicii se depune strat de zăpadă care împiedică desfășurarea lucrărilor până la topirea acesteia
  1. Descrierea executării lucrărilor
* Curățarea terenului în vederea împăduririi

Pregătirea terenului presupune executarea unor lucrări cum ar fi, curățirea terenului de vegetația nefolositoare (tăierea rugilor, zmeurișului, ierburilor înalte, lăstărișurilor, semințișurilor neutilizabile, tufărișurilor, etc.) cu secera, cosorul sau cu motounelte de mână, strângerea și așezarea materialului în grămezi, ori șiruri pe curba de nivel (inclusiv reamenajarea martoanelor, unde este cazul). Lucrarea se va executa în primăvara anului I.

* Curățarea pregătirea puieților în vederea împăduririi:

- asigurarea materialului forestier necesar pentru executarea lucrărilor (conform datelor tehnice). Transportul puieților până la destinație se va face cu mijloace de transport acoperite în vederea protejării rădăcinilor puieților de acțiunea dăunătoare a vântului și a razelor solare. Snopii de puieți se vor așeza în straturi. Între straturi, inclusiv deasupra, dedesubt și pe lateral, se va așterne câte un strat de mușchi, litieră sau paie umede;

• amenajarea sau reamenajarea ghețariilor;

• punerea puieților la ghețărie (rășinoase);

• transportul puieților prin purtare directă. La transportul puieților trebuie respectată cu strictețe condiția ca rădăcinile să nu fie expuse la soare, vânt și ger, sub nici o formă.;

• executarea șanțului și punerea puieților la șanț (foioase). Pentru săparea șanțurilor se alege un loc mai ridicat, în incinta șantierului de împădurit, cu solul suficient drenat. Șanțurile vor avea lățimea de 50 cm și adâncimea de 40 cm. Lungimea șanțului va fi în funcție de numărul de puieți și va avea orientarea după direcția nord – sud. Peretele de la capătul sudic al șanțului se sapă înclinat la 45o și pe acesta se așează într-un singur rând mănunchiurile de puieți. Peste fiecare rând se pune un strat de pământ umezit de 10 – 12 cm, cu care se acoperă în întregime rădăcinile și o porțiune de 2 – 3 cm din tulpina puieților din toate speciile. Se așează apoi alte rânduri de mănunchiuri intercalate cu pământ umezit și bine tasat, până la epuizarea întregii cantități. Săparea șanțurilor se va face manual cu cazmaua;

• îmbăierea rădăcinilor (rășinoase). Lucrarea se va executa în cursul anului I.

* Plantarea puieților în vetre în teren nepregătit:

În prima fază, pe șantierele de plantat puieții se poartă în găleți, cu rădăcinele înmuiate într-un amestec de apa cu pământ și îngrășăminte organice (mocirlirea puieților). Rădăcinile mocirlite nu trebuie să se zvânte până la plantare. Puieții necesari lucrărilor de împăduriri se scot din șanțurile reci dimineața și numai atât câți se pot planta într-o zi. Toaletarea puieților (îndepărtarea porțiunilor defecte, scurtarea rădăcinii și a tulpinii) se face numai la foioase și doar în momentul plantării. Nu este permis să se păstreze puieți toaletați. Toaletatul se face cu foarfecele bine ascuțite (să nu se zdrobească rădăcina) la fiecare puiet în parte, nu în manunchi (pentru a nu se vatama scoarța puieților). În a doua fază, executarea vetrelor se va realiza prin îndepărtarea stratului de iarbă, resturi lemnoase sau litiera pe suprafețe cu dimensiuni de 60 x 80 cm, mobilizarea solului cu sapa pe toată suprafața vetrei pe o adâncime de minim 15 cm, culegerea pietrelor, rădăcinilor și așezarea lor lânga vetre în partea de aval, săparea gropilor de 30 x 30 x 30 cm. Săparea gropilor se va face la schema stabilită. Pământul scos din groapă se împarte în două părți: cel de deasupra (vegetal) se pune separat de cel de la fund, pe marginea gropii. Se culeg sau se distrug larvele și insectele dăunătoare. Plantarea propriu-zisă, cu formula de împădurire specificat conform planului de situație.

Puieții trebuie aşezați în gropi în poziție verticală, nu aplecați, iar pământul să nu depăşească nivelul coletului (primăvara), sau să-l depăşească cu 1-2 cm toamna. Pământul trebuie bine apăsat în jurul rădăcinilor, în aşa fel încât atunci când sunt trași de vârf să nu se smulgă pentru că puieții care nu sunt bine fixați în pământ se usucă. După plantarea puieților se tasează solul în jurul puleților și se așterne un strat de sol afânat peste cel tasat.Lucrarea se va efectua în primăvara respectiv toamna anului I.

* Executarea completărilor

Toate completările se vor face în următorii doi ani după plantare, primăvara sau toamna. La stabilirea procentelor reale de completări se va ține seama de rezultatele controlului anual – etapa a II-a – al plantațiilor. Completarea puieților lipsă la lucrările de împădurire cuprinde: transportul puieților de la locul de depozitare la locul de plantare, identificarea puieților lipsă, săparea gropilor, cu dimensiunile de 30x30x30 cm, cu cazmaua, respectându-se schema inițială și proporțiile stabilite prin compozițiile de regenerare. Plantarea se va realiza conform operațiunilor descrise, urmărindu-se și alinierea puieților pe rând. Lucrările se vor efectua în primăvara anului II-III.

* **Combatere Hylobius în plantații prin coji – cursa:**

Această activitate cuprinde recoltarea cojilor de pe arbori doborâți, așezarea cojilor cursă în plantații, fixarea cu pietre sau brazde de iarbă, controlul cojilor cursă, strângerea și distrugerea gândacilor.

* **Revizuirea plantațiilor**

Aceasta activitate constă în acoperirea cu pământ a rădăcinilor puieților prin tragerea solului vegetal în jurul lor cu sapa, tasarea pământului, îndreptarea puieților culcați de iarbă sau lăstărișuri, despotmolirea puieților, îndepărtarea din jurul puieților a mâlului adus de ape. Lucrarea se va efectua în cursul anilor I-II.

* **Descopleşirea speciilor forestiere de specii ierboase**

Descopleșirea speciilor forestiere constă în: tăierea ierburilor, zmeurișurilor, afinișului cu secera, cosorul sau cu motounelte de mână, în jurul puieților în vetre (pe o suprafață de minim 0,5 mp) materialul tăiat se așează pe spațiile dintre puieți sau pe vetre. Lucrările se vor efectua în toamna anul I; primăvara/toamna anului II; primăvara /toamna anului III.

* **Protejarea puieților împotriva vătămârilor produse de vânat**

Activitatea cuprinde aplicarea manuală a subsatenței repelente pe întreaga lungime a lujerului terminal și mugurului terminal în cazul speciilor de rășinoase

* **Materializarea piețelor de probă pentru controlul anual al împăduririi**

Activitatea cuprinde cioplirea pe patru fețe a capului, bornei ascuțirea bornei la capetele care se îngroapă, respectiv amplasarea acestora în parcelele regenerate conform specificațiilor din normele tehnice în vigoare;

* **Degajarea culturilor prin tăierea de jos a speciilor copleșitoare cu unelte manual**

Activitatea cuprinde tăierea de jos a speciilor copleșitoare sau a semințișurilor neutilizabile și așezarea materialului rezultat pe spațiile libere.

**2.**  **Terminarea și recepția lucrărilor**

Primăvara, în termen de 30 de zile de la încetarea lucrărilor de plantare, executantul și beneficiarul vor încheia procesul verbal pentru stabilirea procentului de prindere în plantațiile realizate în toamna anului anterior (sau, după caz, primăvara anului curent) și pentru refaceri – calamități. Procesul verbal va servi la încadrarea cât mai corectă a pierderilor de puieți în cele două categorii: tehnologice sau accidentale. Pentru toate lucrările executate se vor întocmi situații de lucrări (bonuri de lucru), care se vor însuși de executant și beneficiar. Toamna, în perioada 1 septembrie – 15 octombrie, până la inchiderea stării de masiv, se va desfășura, în prezența executantului lucrărilor, faza de teren a controlului anual al regenerărilor – etapa a II-a, întocmindu-se fișe speciale, potrivit prevederilor legale. În funcție de rezultatul controlului anual al regenerărilor, beneficiarul va stabili volumul de completări, coroborat cu prevederile prezentului proiect și ale normelor tehnice privind efectuarea controlului anual al regenerărilor. Pentru pierderile accidentale, indiferent de cauzele care le-au produs, se întocmesc documente justificative, în conformitate cu reglementările în vigoare. Executantul lucrărilor răspunde de reușita culturilor instalate, conform contractului de execuție încheiat între părți. Recepția lucrărilor, la realizarea stării de masiv, se va desfășura în prezența beneficiarului, executantului și proiectantului, care vor examina și consemna într-un proces verbal următoarele: - respectarea prevederilor proiectului tehnic și ale caietului de sarcini; - aspectul și starea generală a plantațiilor executate, precum și procentul de atingere a coroanelor puieților; - întocmirea și evidența documentelor pe perioada de execuție: bonuri de lucru – situații de lucrări, procese verbale pentru lucrări ascunse (scarificat, arat, executat gropi), analize de laborator ale probelor de sol, după caz, dispoziții de șantier, note de comandă suplimentară și de renunțare); - executarea lucrărilor în conformitate cu prevederile contractului și ale reglementărilor silvice; - terminarea tuturor lucrărilor prevăzute în contract.

**3. Măsuri de protecția muncii**

Pe parcursul aplicării prevederilor prezentei documentații, executantul lucrărilor va respecta dispozițiile Legii nr. 319/2006 cu privire la protecția muncii și Normelor de aplicare a acesteia, dintre care amintim: Orice lucrător, indiferent de vârstă și sex, va fi supus unui examen medical cu caracter preventiv la angajare și periodic, în funcție de specificul activității și a condițiilor în care se execută acestea, cu ocazia modificării condițiilor de solicitare; Toți lucrătorii vor fi instruiți pentru cunoașterea normelor de protecție a muncii referitoare la activitatea pe care urmează să o desfășoare. Instructajul va fi efectuat de personal calificat, care poartă răspunderea pentru instruirea muncitorilor, realizarea măsurilor de protecție a muncii și folosire eficientă a echipamentelor și a materialelor de avertizare împreună cu conducătorii unităților silvice. După efectuarea instructajului și testarea personalului se completează fișa de instructaj de către cel care a efectuat instructajul.

Fișele de instructaj vor fi semnate de cel care a fost instruit și vor fi confirmate de șeful de șantier. Șantierul de împădurire va fi dotat cu truse sanitare și medicamente strict necesare. Nu pot fi admiși la lucru muncitori cu afecțiuni cardiace sau respiratorii. Se interzice depanarea, curățirea sau ungerea agregatelor în mișcare, precum și alimentarea cu carburanți în timpul funcționării motorului. Utilajele vor fi încredințate numai persoanelor cu pregătire corespunzătoare. Se vor respecta normele de exploatare a utilajelor. Uneltele de lucru vor fi folosite numai dacă sunt bine ascutițe, cu cozi netede și bine fixate. La transportul puieților, materialelor și muncitorilor se vor aplica norme de protecție a muncii elaborate de unitățile de profil. Conducătorii locurilor de muncă sunt obligați să anunțe imediat orice accident de muncă, să ia imediat măsurile de prim ajutor și să păstreze intacte condițiile în care s-a produs accidentul.

**4. Protecția mediului**

Executantul se obligă să respecte prevederile Directivei nr. 92 / 43 / CEE în ceea ce privește măsurile pentru conservarea habitatului natural și a speciilor de fauna și flora sălbatice precum și a Directivei nr. 79 / 409 / CEE în ceea ce privește măsurile de protejare a păsărilor sălbatice. Se interzice executantului în mod categoric: - deversarea în ape curgătoare, în ape stătătoare sau în sol a reziduurilor de combustibili și lubrifianți rezultați în urma utilizării uneltelor mehanice folosite la diverse lucrări; acestea vor fi păstrate în recipienții originali care vor fi depozitați într-un loc anume amenajat în scopul colectării și indepărtării lor din fondul forestier de câtre executant. - aruncarea la întâmplare a resturilor menajere rezultate din activitatea de gospodărire a echipei de muncitori: resturile biodegradabile netoxice vor fi îngropate în sol iar celelalte vor fi depozitate într-un loc anume amenajat și vor fi îndepărtate apoi din fondul forestier de către executant.

**III.CONDITII DE PARTICIPARE**

Pentru depunerea ofertei, ofertantul trebuie să îndeplinească cumulativ următoarele condiții de participare, cu privire la:

**1. Situația personală și juridică:**

* Cerinta 1: Completarea Formularului de ofertă – Formular nr. 3, care trebuie să aibă o valabilitate de min. 60 zile.
* Cerinta 2: Declaratie pe propria raspundere ca in ultimii 5 ani sa nu fi fost condamnat definitiv de instantele judecatoresti pentru participare la activitati ale unei organizatii criminale, corupte, frauda, spalare de bani - Formular 4;
* Cerinta 3: Operatorii economici participanti la procedura trebuie să îndeplinească obligațiile de plată a impozitelor, taxelor si contributiilor de asigurari sociale catre bugetele locale și componente ale bugetului general consolidat, in conformitate cu prevederile legale in vigoare in Romania sau in tara in care sunt stabilit pana la data solicitata. Se vor atașa: - Certificat de atestare fiscala pentru persoanele juridice, eliberat de D.G.F.P.C.F.S., inclusiv pentru indeplinirea obligatiilor de plata a contributiilor de asigurari sociale, din care sa rezulte situatia obligatiilor de plata a impozitelor si taxelor catre bugetul general consolidat, scadente in luna anterioara celei in care se depun ofertele – original; - Certificat fiscal privind impozitele si taxele locale in cazul persoanelor juridice, eliberat de consiliul local, din care sa rezulte situatia obligatiilor de plata a impozitelor si taxelor catre bugetul local, scadente in luna anterioara celei in care se depun ofertele – original. Nota: Pentru a fi valabile, certificatele trebuie sa fie emise cu maxim 30 de zile inainte de data deschiderii procedurii si vor fi prezentate in original.
* Cerinta 4: Certificat constatator emis de Oficiul Registrului Comertului (original sau copie legalizata) – emis cu maxim 30 zile inainte de data deschiderii ofertelor sau în cazul persoanelor juridice străine Documente care dovedesc o forma de inregistrare / atestare ori apartenenta din punct de vedere profesional copie legalizata. Această cerință trebuie îndeplinit și de către subcontractanți (dacă este cazul).
* Cerinta 5: Declaraţie privind aplicarea principiului DNSH („Do no significant harm” – „A nu aduce prejudicii asupra mediului”) – Formular 5. Această cerință trebuie îndeplinit și de către subcontractanți (dacă este cazul).
* Cerinta 6: Declaraţie privind evitarea conflictului de interese – Formular 6. Această cerință trebuie îndeplinit și de către subcontractanți (dacă este cazul).

**2. Capacitatea economico-fianciară**

* Cerinta 1: Cifra de afaceri medie din ultimii 3 (trei) ani sa fie de minim: 1.000.000 lei. Se vor atașa: Copie dupa bilantul contabil aferent anilor 2020, 2021 si 2022 sau vizat si inregistrat de catre organele competente.
* Cerinta 2: Ofertantul trebuie să dovedească capacitatea de finanțare a lucrării în anul 1. Se vor atașa: - Scrisoare de garanție bancară, sau - Polita asigurare emisa de către o societate de asigurări (după caz).

**3. Capacitatea tehnică - profesională**

* Cerinta 1: Lista lucrarilor similare executate in ultimii 5 ani. Se vor prezenta minim un contract și maxim 3 contracte similare cu lucrări executate în zona montană- Recomandare din partea beneficiarului privind executarea lucrării din contractul/ele atașat/e – Formular nr. 8 în original.
* Cerinta 2: Lista echipamentelor / utilajelor necesare indeplinirii contractului conform pct. 2.2 din prezentul Caiet de sarcini. Se vor atașa: Formular nr. 9. în original.
* Cerinta 3: CERTIFICAT DE ATESTARE emis de M.M.A.P. in baza Ordinului ministrului nr. 1763/2015, valabil la data deschiderii ofertelor. Se vor atașa: Atestat MAPDR – în copie confrom cu originalul
* Cerinta 4: Existența a cel puțin 2 angajați cu funcția de inginer silvic atestat de M.M.A.P. pentru lucrari silvice conform 1763/2015, cu atestat in vigoare la data deschiderii ofertei. Se vor atașa: - Atestat MMAP – în copie confrom cu originalul. - extras revisal semnat de către reprezentantul legal.
* Cerinta 5: Dovada existenței materialului săditor (puieți cu rădăcină nudă și cu rădăcină protejată) ce vor fi utilizate pentru îndeplinirea contractului în anul 1. Se vor atașa: - Declarație pe proprie răspundere autentificata la fața notarului public privind disponibilitatea puieților ce vor fi utilizate pentru îndeplinirea contractului. - Certificatele de proveniență a puieților emise de Garda Forestieră competentă – în copie conform cu originalul. În cazul în care implementarea contractului de lucrări necesită subcontractanți, se solicită includerea în ofertă a Acordurilor de subcontractare, în care se va preciza clar lucrările care sunt subcontractate.

**IV. PREZENTAREA OFERTEI**

Ofertele se pot transmite prin posta, prin email la adresa [e.serban@carpathia.org](mailto:e.serban@carpathia.org) sau depuse direct de catre ofertant la adresa indicata mai sus, insotite (alaturat) de urmatoarele documente in plic NESIGILAT, care NU SE VOR INTRODUCE in pachet:

a) Scrisoare de inaintare - Formular nr. 1

b) Imputernicire pentru semnatarul ofertei - Formular nr. 2 (dacă este cazul),

**Depozite valorice și garanții solicitate:**

* Garanție de bună execuție: Cuantumul garantiei de buna executie a contractului reprezinta 5% din valoarea totală a contractului fără TVA. Modalitatea de constituire acceptată: Garantia de bună executie se constituie prin depunerea sumei intr-un cont bancar sau prin rețineri succesive din valorile facturii. Plicul depus trebuie să conțină următoarele:
* Documente de calificare: va conține documentele referitoare la Situatia personala a ofertantului, Situatia economico-financiara, Capacitatea tehnica si/sau profesionala, conform secțiunii 1 din capitolul III.
* Propunerea tehnică: Ofertantul are obligatia de a face dovada conformitatii lucrarilor cu cerintele prevazute in Caietul de sarcini precum si prevederile normelor tehnice în vigoare. Se vor atașa:

- Declarație pe proprie răspundere cu privire la conformitatea lucrarilor cu cerintele prevazute in Caietul de sarcini precum si prevederile normelor tehnice în vigoare,

- Modelul de contract de lucrări și Graficul de execuție completat și semnat de către ofertant.

* Propunerea financiară: oferta financiară va fi elaborata astfel incat aceasta sa furnizeze toate informatiile solicitate cu privire la pret, precum si la alte conditii financiare si comerciale legate de obiectul contractului de executie de lucrari.

Se vor atașa:

- Documentatia valorica se va intocmi conform listelor de cantități din formularele valorice (model oferta financiara).

**Depunerea ofertelor**

Data și ora limită pentru depunerea ofertelor: 29.03.2024, orele 10:00.

Data și ora deschiderii ofertelor: 01.04.2024, orele 10:00.

La deschiderea ofertelor nu participă operatorii economici. Beneficiarul va răspunde la eventuale solicitări de clarificări până la data de 03.04.2024, ora 10:00.

**Analiza și selecția ofertelor**

Achizitorul va compara ofertele primite prin raportarea lor la toate cerințele solicitate. Ofertele primite după termenul de depunere nu vor fi analizate.

Ofertele vor fi analizate doar dacă sunt considerate acceptabile.

Ofertele primite vor fi considerate acceptabile dacă sunt depuse până la termen și îndeplinesc toate cerințele minime obligatorii.

Oferta care nu îndeplinește cerințele minime va fi respinsă și nu va intra în procesul de evaluare.

Neîndeplinirea unei cerințe minime conduce la respingerea ofertei.

Lipsa de documente solicitate prin documentatia de atribuire duce la respingerea ofertei. Pe parcursul întregului proces de achiziție prin procedură competitivă, la adoptarea oricărei decizii, vor fi avute în vedere următoarele principii:

a) principiul transparenței,

b) principiul economicității,

c) principiul eficienței,

d) principiul eficacității.

În etapa de selecție a ofertelor vor intra doar acele oferte care în faza de analiză au fost considerate acceptabile, respectiv îndeplinesc toate cerințele minime obligatorii.

Ofertantul câștigător, cu care se va semna contractul, va fi cel care îndeplinește toate cerințele minime obligatorii și oferă prețul cel mai mic.

Contractul se va semna numai cu operatorul economic desemnat câștigător.

Caietul de sarcini cu Specificațiile tehnice și oferta vor fi parte integrantă din contract, sub formă de anexe.

Ofertantul are dreptul de a formula eventuale contestații după finalizarea evaluării ofertelor, în termen de 5 zile lucrătoare de la data transmiterii a Raportului procedurii de achiziție.

Prezentul caiet de sarcini cuprinde un număr de 10 (zece) pagini, la care sunt anexate următoarele documente:

- Anexa 1 – Liste de cantități / Formulare valorice.

- Anexa 2 – Modelul de contract de lucrări

- Anexa 3 – Formularele de la 1 până la 9

Întocmit,

Ing. Serban Elena